CELEX: C2005/205/58
Language: da
Date: 2005-08-20 00:00:00
Title: Sag T-236/05: Sag anlagt den 17. juni 2005 af Willem Aldershoff mod Kommissionen for De Europæiske Fællesskaber

20.8.2005   
            
            
               DA
            
            
               Den Europæiske Unions Tidende
            
            
               C 205/32
            
         Sag anlagt den 17. juni 2005 af Willem Aldershoff mod Kommissionen for De Europæiske Fællesskaber
   (Sag T-236/05)
   (2005/C 205/58)
   Processprog: fransk
   Ved De Europæiske Fællesskabers Ret i Første Instans er der den 17. juni 2005 anlagt sag mod Kommissionen for De Europæiske Fællesskaber af Willem Aldershoff, Bruxelles, ved avocats Sébastien Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelsen om udfærdigelse af sagsøgerens karriereudviklingsrappport for perioden fra den 1. januar 2003 til den 31. december 2003.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet først anført, at der er anlagt et åbenbart urigtigt skøn som følge af, at han ikke blev tildelt bedømmelsen »udmærket« eller »meget tilfredsstillende« for sin tjenstlige indsats, skønt han opfyldte eller endog overgik sine målsætninger trods specifikke vanskeligheder, han mødte på sin arbejdsplads.
   Sagsøgeren har dernæst anført, at der ikke er sammenhæng mellem på den ene side kommentarerne i den anfægtede rapport, som viser en forbedring som følge af, at han overgik sine målsætninger, og på den anden side de points, han blev tildelt, som ligger under gennemsnittet.
   Sagsøgeren har endelig anført, at der ikke foreligger en relevant begrundelse for den anfægtede afgørelse.